stanford-oval/wikipedia huggingface dataset:
คล็อกทาวเวอร์
รายชื่อเกมในซีรีส์ทั้งหมด > Clock Tower 2

วางจำหน่ายครั้งแรกในปี 1997 บนเครื่องเพลย์สเตชัน อย่างไรก็ตาม ในการวางจำหน่ายในสหรัฐอเมริกาโดยบริษัท ASCII Entertainment เนื่องจากเป็นการวางจำหน่ายในฝั่งยุโรปเป็นครั้งแรกของเกมซีรีส์นี้ จึงใช้ชื่อว่า Clock Tower ซึ่งบางครั้งสร้างความสับสนให้กับผู้เล่นเป็นจำนวนมาก ในการเขียนบทความของ wikipedia thai นี้ จะใช้ชื่อว่า Clock Tower 2 เป็นหลัก
เนื้อหาของเกมเป็นหนึ่งปีให้หลังจากเรื่องราวภาคแรก เจนิเฟอร์ ซิมป์สัน ผู้รอดชีวิตจากคฤหาสน์หอนาฬิกา บัดนี้ได้รับอุปการะจากเฮเลน แม็กซ์เวลล์ (Helen Maxwell)  ผู้ช่วยศาสตราจารย์ด้านจิตวิทยาในกรุงออสโล ประเทศนอร์เวย์ เพื่อช่วยเหลือด้านงานวิจัยเกี่ยวกับคดีของตระกูลแบโรวส์ และฆาตกรโหดนามมนุษย์กรรไกร ซึ่งเป็นที่สนใจของสื่อมวลชนเป็นอย่างยิ่ง แต่แล้วเจนิเฟอร์และเฮเลน รวมทั้งผู้เกี่ยวข้องทั้งหมดต่างก็ต้องตกอยู่ในอันตราย เมื่อมนุษย์กรรไกรที่ใครๆก็คิดว่าตายไปแล้ว กลับปรากฏตัวขึ้นมาอีกครั้ง
เกมภาคนี้เพิ่มความหลากหลายในการเล่นให้มากขึ้นโดยการเพิ่มเติมส่วนเนื้อเรื่องเข้าไป และยังสามารถเลือกตัวละครหลักที่จะใช้เล่นได้อีกด้วย
รายชื่อเกมในซีรีส์ทั้งหมด > Clock Tower : Ghost Head

วางจำหน่ายครั้งแรกในปี 1998 บนเครื่องเพลย์สเตชัน และภาคภาษาอังกฤษวางจำหน่ายโดยบริษัท Agetec Inc. ในปี 1999 โดยใช้ชื่อว่า Clock Tower 2 : The Struggle Within เนื้อหาของเกมภาคนี้ไม่เกี่ยวกับสองภาคแรก แต่จับความไปที่ประเทศญี่ปุ่น มีตัวละครหลักคือ มิโดชิม่า ยู (御堂島 優 Midōshima Yū) เด็กสาวผู้มีสองบุคลิกในตัวเอง โดยเมื่อเธอตกอยู่ในสภาวะอันตราย เธอจะเปลี่ยนแปลงไปเป็นบุคลิกของผู้ชายที่ชื่อ โช (翔 Shō) ในช่วงหยุดฤดูร้อน เมื่อเธอไปพักผ่อนที่บ้านเพื่อนซึ่งเป็นญาติทางฝ่ายพ่อ ก็ได้พบเหตุการณ์สยดสยองที่เป็นผลสืบเนื่องมาจากคำสาปลึกลับของตระกูลไซโต้ ซึ่งเคยมีอดีตอันน่าสะพรึงกลัวกับตระกูลของเธอไว้ ผู้ที่จะพาเธอเอาชีวิตรอดไปได้มีเพียงบุคลิกด้านมืดที่ชื่อว่าโชเท่านั้น โดยสำหรับภาคภาษาอังกถษจะต่างกันที่ชื่อตัวละครด้วย (เช่นจากมิโดชิม่า ยูกลายเป็นอลิซ่า เฮล)
รายชื่อเกมในซีรีส์ทั้งหมด > Clock Tower 3

Clock Tower 3 เป็นเกมบนเครื่องเล่น PlayStation 2 เป็นเกมแนวเอาอยู่รอด เป็นซี่รี่ย์ที่ 4 ของตระกุล Clock Tower  มันถูกพัฒนาโดย  Capcom Production Studio 3 และ Sunsoft และเผยแพร่โดย Capcom เมื่อวันที่ 12 ธันวาคมปี 2002 ในประเทศญี่ปุ่น และเมื่อวันที่ 18 มีนาคม 2003 ในอเมริกาเหนือ และเมื่อวันที่ 25 มิถุนายนปี 2003 ในยุโรป.  เรื่องราวนั้นเกิดรอบตัว สาวน้อยคนนึง เธอชื่อ  เอลิสซา แฮมิลตัน ที่เธอได้เดินทางกลับบ้านมา เนื่องจากจดหมายประหลาดของแม่เธอ เมื่อเธอกลับมากลับพบชายแปลกหน้า ที่จะนำพาเธอไปสู่ความสยองขวัญในภาคนี้ เธอได้เดินทางกลับไปอดีต โดยที่เธอไม่รุ้ว่ามาได้อย่างไร และถูกตามล่าโดยฆาตกรต่อเนื่อง ช่วงเวลานั้นตรงกับปี 2003 ในกรุงลอนดอนประเทศอังกฤษนั้นเอง เธอยังต้องปล่อยปลดปล่อยดวงวิญญาณอีกมากมาย ในที่ๆ เธอนั้นไปเยือน
และแล้วเธอก็ได้รู้ความจริงเกี่ยวกับตระกูลของเธอ ซึ่งเป็นชะตากรรมที่เธอต้องเผชิญโดยที่หลีกเลี่ยงไม่ได้...
รายชื่อเกมในซีรีส์ทั้งหมด > Nightcry

วันวางจำหน่าย 29 มีนาคม 2016 ฮิฟุมิ โคโนะ ที่ทำขึ้นเพื่อฉลองครบรอบ 20 ปีเกมตระกูล Clock Tower ของเขาที่นับตั้งกะสมัยยังอยู่กับค่ายเกม Human แต่เนื่องจากค่ายเก่าของเขายุบไปแล้ว และลิขสิทธิ์เกม Clock Tower ถูกทาง Capcom ซื้อไปทำต่อ ก็เลยต้องเปลี่ยนมาใช้ชื่อเกมใหม่ว่า Night Cry แทน เนื้อเรื่อง Night Cry นี้จะกล่าวถึง Oceanus เรือสำราญสุดหรูระดับพรีเมี่ยม ที่เริ่มให้บริการตั้งแต่ปี 2003 และรองรับผู้โดยสารมากถึง 790 คน ปัจจุบันบริหารงานโดย Goldhorn Cruise Line ซึ่งเรือลำนี้จะเริ่มออกเดินทางจากเวเนเซีย ประเทศอิตาลี และจะหยุดที่ท่าเรือเซาแธมตัน ประเทศอังกฤษ โดยจะแล่นผ่านคาบสมุทรแอตแลนติก ที่เรือนั่น “โมนิก้า ฟลอเรส” (Monica Flores) นักศึกษาชาวอเมริกัน ก็กำลังเดินทางขึ้นเรือสำราญลำนี้เพื่อพักผ่อน ในวันแรกที่เธอก้าวขึ้นเรือนั้น เมื่อพระอาทิตย์ตกดิน…ฝันร้ายของเธอก็ได้เริ่มขึ้น! เมื่อเกิดการฆาตกรรมสุดสยองขึ้น แถมเรือที่โดยสารนี้ ก็กำลังเดินทางออกนอกเส้นทางไปอย่างไร้จุดหมาย ผู้โดยสารและลูกเรือเหมือนติดอยู่ในกับดัก โมนิก้า จำเป็นต้องรับบทนักสืบจำเป็น เพื่อคลี่คลายคดีนี้จากฆาตกรที่ไม่รู้ว่าเป้น “ผี” หรือ “คน” กันแน่…
ภาพจากเกมภาคแรก เจนิเฟอร์กำลังเผชิญหน้ากับมนุษย์กรรไกร ศัตรูหลักของเกมชุดนี้
ความตกลงระหว่างสันตะปาปากับรัฐบาล ค.ศ. 1801

| สนธิสัญญาเพื่อการรับรองว่าคริสต์ศาสนานิกายโรมันคาทอลิกเป็นศาสนาของชนส่วนใหญ่ในฝรั่งเศส |
| --- | --- |

ภาคี: จักรพรรดินโปเลียนที่ 1 สมเด็จพระสันตะปาปาปิอุสที่ 7
ความตกลง ค.ศ. 1801 (อังกฤษ: Concordat of 1801) คือความตกลงระหว่างจักรพรรดินโปเลียนที่ 1 และ สมเด็จพระสันตะปาปาปิอุสที่ 7 ยืนยันว่าคริสต์ศาสนานิกายโรมันคาทอลิกเป็นศาสนาของชนส่วนใหญ่ในฝรั่งเศสและฟื้นฟูสิทธิต่างๆ ที่มีอยู่เกือบทั้งหมด
ระหว่างการปฏิวัติฝรั่งเศส, รัฐสภาของคณะปฏิวัติฝรั่งเศสได้ทำการยึดทรัพย์สินของคริสต์ศาสนสถานและ ในปี ค.ศ. 1790 ก็ได้ออกกฎหมาย “ธรรมนูญพลเมืองสำหรับนักบวช” (Constitution civile du clergé) ซึ่งเท่ากับเป็นการทำให้สถาบันศาสนากลายเป็นกระทรวงการปกครองกระทรวงหนึ่งของรัฐและ ยุบอำนาจของพระสันตะปาปา การกระทำดังกล่าวนี้ก่อให้เกิดความไม่พึงพอใจที่มีต่อความเปลี่ยนแปลงในรูปแบบของความสัมพันธ์ระหว่างสถาบันโรมันคาทอลิกและรัฐบาลฝรั่งเศส กฎหมายที่ออกต่อมายุบเลิกปฏิทินเกรโกเรียนซึ่งเป็นปฏิทินสำคัญของโรมันคาทอลิก และ ทำการยุบเลิกวันสำคัญทางศาสนา
แม้ว่าความตกลงจะฟื้นฟูความสัมพันธ์กับสถาบันพระสันตะปาปา แต่กระนั้นก็ยังเป็นความตกลงที่ฝ่ายรัฐเป็นฝ่ายได้เปรียบ--ดุลยภาพระหว่างสถาบันศาสนาและรัฐเอียงไปทางผลประโยชน์ที่มีต่อจักรพรรดินโปเลียนที่ 1 อย่างแน่นอน
เนื้อหา

สาระสำคัญของความตกลงก็ได้แก่:
การประกาศว่า “ลัทธิโรมันคาทอลิกเป็นศาสนาของชนชาวฝรั่งเศสส่วนมาก” แต่มิใช่ศาสนาประจำราชอาณาจักร ซึ่งเท่ากับยังเป็นการรักษาเสรีภาพทางศาสนา โดยเฉพาะสำหรับกลุ่มผู้ถือ โปรเตสแตนต์
สถาบันพระสันตะปาปามีสิทธิที่จะปลดพระสังฆราชแต่แทบจะไร้ประโยชน์ เพราะรัฐบาลฝรั่งเศสก็ยังเป็นผู้เสนอชื่อ
รัฐเป็นผู้จ่ายเงินเดือนแก่นักบวชผู้ต้องทำสัตย์ปฏิญาณตนแสดงความจงรักภักดีต่อรัฐ
สถาบันศาสนายุติการอ้างสิทธิในที่ดินของสถาบันศาสนาที่ถูกยึดไปหลังปี ค.ศ. 1790
ความตกลงได้รับการยุบเลิกเมื่อมีการแยกสถาบันศาสนาและสถาบันการเมือง ตามพระราชบัญญัติเพื่อการแยกสถาบันศาสนาและสถาบันการเมือง ค.ศ. 1905 แต่ความตกลงบางข้อในสัญญาฉบับเดิมยังคงมีผลต่อภูมิภาพอัลซาซ-โมเซลล์ภายใต้กฎหมายท้องถิ่นที่อยู่ภายใต้การปกครองของเยอรมนีเมื่อกฎหมายได้รับการอนุมัติ
ดูเพิ่ม

รายชื่อสนธิสัญญา
จักรพรรดินโปเลียนที่ 1
ประวัติศาสตร์ฝรั่งเศส
แหล่งข้อมูลอื่น

The Organic Articles by the Catholic Encyclopedia
Documents upon Napoleon and the Reorganization of Religion
 selected text of the Concordat and Organic Articles
Napoleon's concordat and Organic Articles - text and background from www.concordatwatch.eu
แม่แบบ:ความตกลงระหว่างประเทศ
ความมั่นคงแห่งชาติ

มาตรการความมั่นคงที่ใช้ป้องกันอาคารรัฐสภาในกรุงลอนดอน สหราชอาณาจักร บล็อกคอนกรีตหนักเหล่านี้ออกแบบมาเพื่อป้องกันคาร์บอมบ์หรืออุปกรณ์อื่นมิให้ทะลวงเข้าไปในอาคาร
ความมั่นคงแห่งชาติ (อังกฤษ: national security) หรือ การป้องกันประเทศ (national defense) เป็นมโนทัศน์ว่ารัฐบาล ตลอดจนรัฐสภา ควรพิทักษ์รัฐและพลเมืองของรัฐต่อวิกฤตการณ์ "แห่งชาติ" ทุกชนิดโดยใช้การแสดงอำนาจ (power projection) ต่าง ๆ เช่น อำนาจทางการเมือง การทูต อำนาจทางเศรษฐกิจ แสนยานุภาพ เป็นต้น
มีการพัฒนามโนทัศน์ดังกล่าวเป็นหลักในสหรัฐหลังสงครามโลกครั้งที่สอง เดิมทีมุ่งเน้นแสนยานุภาพ แต่ปัจจุบันครอบคลุมแง่มุมต่าง ๆ ซึ่งล้วนกระทบต่อความมั่นคงที่มิใช่ทางทหารหรือเศรษฐกิจของชาติ และค่านิยมที่ความมั่นคงแห่งชาติรับมาใช้ ฉะนั้น เพื่อให้มีความมั่นคงแห่งชาติ ชาติจึงจำเป็นต้องมีความมั่นคงทางเศรษฐกิจ ความมั่นคงทางพลังงาน ความมั่นคงทางสิ่งแวดล้อม ฯลฯ ภัยคุกคามความมั่นคงมิได้มีเฉพาะข้าศึกตามแบบ เช่น รัฐชาติอื่นเท่านั้น แต่ยังมีตัวแสดงที่มิใช่รัฐ (non-state actor) เช่น ตัวแสดงที่มิใช่รัฐรุนแรง พ่อค้ายาเสพติด บรรษัทข้ามชาติและองค์การนอกภาครัฐ ทางการบางแห่งยังรวมภัยพิบัติธรรมชาติและเหตุการณ์ซึ่งก่อความเสียหายต่อสิ่งแวดล้อมอย่างรุนแรงอยู่ในหมวดนี้ด้วย
มาตรการที่ดำเนินเพื่อประกันความมั่นคงแห่งชาติ ได้แก่
การใช้การทูตเพื่อระดมพันธมิตรและแยกภัยคุกคาม
การระดมอำนาจทางเศรษฐกิจเพื่ออำนวยหรือขับบริษัท
การรักษากองทัพที่มีประสิทธิภาพ
การใช้การป้องกันฝ่ายพลเรือนและมาตรการความพร้อมภาวะฉุกเฉิน (รวมทั้งกฎหมายต้านการก่อการร้าย)
การประกันความยืดหยุ่นและการมีโครงสร้างพื้นฐานสำคัญสำรอง
การใช้การสืบราชการลับเพื่อตรวจหาและพิชิตหรือเลี่ยงภัยคุกคามและจารกรรม และเพื่อคุ้มครองสารสนเทศลับ
การใช้การต่อต้านการสืบราชการลับหรือตำรวจลับเพื่อพิทักษ์ชาติจากภัยคุกคามในประเทศ
ความยั่งยืน

ในวิชานิเวศวิทยา ความยั่งยืน (อังกฤษ: sustainability) คือ ความสามารถในการคงทน เป็นวิธีที่ระบบชีววิทยายังคงความหลากหลายและมีผลผลิต (productive) ได้ไม่จำกัด พื้นที่ชุ่มน้ำและป่าที่อยู่นานเป็นตัวอย่างของระบบชีววิทยาที่ยั่งยืน ในคำที่ใช้ทั่วไปกว่า ความยั่งยืนคือ ความคงทนของระบบและกระบวนการ หลักการการจัดความยั่งยืน คือ การพัฒนาอย่างยั่งยืน ซึ่งรวมสี่โดเมน (domain) ที่เชื่อมสัมพันธ์กัน คือ นิเวศวิทยา เศรษฐศาสตร์ การเมือง และวัฒนธรรม
ระบบนิเวศและสิ่งแวดล้อมที่ส่งเสริมสุขภาพจำเป็นต่อความอยู่รอดของมนุษย์และสิ่งมีชีวิตอื่น วิถีการลดผลกระทบเชิงลบของมนุษย์ ได้แก่ วิศวกรรมเคมี่ที่เป็นมิตรต่อสิ่งแวดล้อม การจัดการทรัพยากรธรรมชาติและการป้องกันธรรมชาติ สารสนเทศได้จากเคมีสีเขียว โลกศาสตร์ วิทยาศาสตร์สิ่งแวดล้อมและชีววิทยาการอนุรักษ์ เศรษฐศาสตร์นิเวศศึกษาสาขาการวิจัยทางวิชาการซึ่งมุ่งจัดการกับเศรษฐกิจของมนุษย์และระบบนิเวศทางธรรมชาติ
รายละเอียดที่เกี่ยวข้องกับด้านเศรษฐกิจของความยั่งยืนนั้นขัดแย้งกัน นักวิชาการได้สนทนาเรื่องนี้ในแนวคิดเกี่ยวกับความยั่งยืนที่อ่อนแอและเข้มข้น ตัวอย่างเช่น จะมีความขัดแย้งระหว่าง "ความเจริญรุ่งเรืองสำหรับทุกคน" และการรักษาสิ่งแวดล้อม ดังนั้นจำเป็นต้องทำความเป็นอยู่ระหว่างทั้งสอง มิฉะนั้น ความพยายามในการหาทางที่ทำให้การเจริญเติบโตทางเศรษฐกิจถูกแยกจากการก่อให้เกิดความเสียหายต่อสิ่งแวดล้อมจึงเป็นสิ่งที่พึงประสงค์ นั่นหมายความว่า การใช้ทรัพยากรในปริมาณที่น้อยลงต่อหน่วยผลิตภัณฑ์แม้เศรษฐกิจจะเติบโตขึ้น ซึ่งจะลดผลกระทบของการเจริญเติบโตทางเศรษฐกิจต่อสิ่งแวดล้อม เช่น มลพิษ การทำสิ่งนี้นั้นยาก มีผู้เชี่ยวชาญบางคนอ้างว่าไม่มีหลักฐานที่แสดงว่าสิ่งนี้กำลังเกิดขึ้นในขนาดที่ต้องการ
การค้าที่ยั่งยืนรวมประเด็นสิ่งแวดล้อม สังคม และเศรษฐกิจ ในหนึ่งระบบบัญชี "คน โลก และกำไร" ถูกใช้สำหรับวิธีนี้ ชื่อของวิธีนี้คือ ผลสุทธิทางสังคม สภาพเศรษฐกิจที่ปิดวนเป็นแนวคิดที่เกี่ยวข้อง เป้าหมายคือการแยกกดดันทางสิ่งแวดล้อมออกจากการเจริญเติบโตทางเศรษฐกิจ ขาดมาตรฐานที่ชัดเจนและการติดตามการปฏิบัติที่โปร่งใสทำให้เกิดความกังวลว่าการประกาศ ESG มักเกิดขึ้นเพื่อการทำให้ดูเขียว และเป้าหมายอื่น ๆ ของ ทางสัมพันธภาพสาธารณะ ซึ่งทำให้หันเหไปจากการกำหนดแนวทางที่มีนัยสำคัญยิ่งขึ้นเกี่ยวกับการปรับปรุงสิ่งแวดล้อมและสังคม
ปัญหาทั่วโลกเกี่ยวกับการพัฒนาที่ยั่งยืนยากที่จะแก้ไข เนื่องจากต้องมีแนวทางที่อนุรักษ์ทั่วโลก องค์กรที่มีขนาดใหญ่ทั่วโลกเช่น สหประชาชาติและองค์การการค้าโลก ไม่มีความสามารถในการรักษาการปฏิบัติตามกฎที่มีอยู่ทั่วโลก เหตุผลหนึ่งของความล้มเหลวนี้คือ ไม่มีวิธีข่มขู่ที่เหมาะสม
มีคนวิจารณ์แนวคิดเรื่องการพัฒนาที่ยั่งยืน หนึ่งในข้อวิจารณ์คือ แนวคิดเรื่องการพัฒนาที่ยั่งยืนเกินไปและเป็นคำศัพท์ที่เหมาะสมทันสมัย
ความผกผันแบบรัสเซีย

ความผกผันแบบรัสเซีย (อังกฤษ: Russian reversal) เป็นมุกตลกที่เริ่มด้วยคำว่า "ในโซเวียตรัสเซีย" โดยสลับโครงสร้างประโยคประธานและกรรม ตามรูปแบบ: "ในอเมริกา คุณ <ทำบางอย่าง> กับ/ด้วย X, ในโซเวียตรัสเซีย X <ทำบางอย่าง> กับ/ด้วยคุณ" บางครั้งจะไม่มีการใส่ส่วนแรก
ถึงแม้ว่าจะไม่ทราบที่มาอย่างชัดเจน ตัวอย่างแรกของมุกตลกอยู่ในปีค.ศ. 1938 ณ งานมิวซิคัล ลีฟอิททูมี! (Leave It to Me!; "ในโซเวียตรัสเซีย, ผู้ส่งข่าวให้ทิปคุณ") บ็อบ โฮป ใช้รูปแบบนั้นในงานประกาศผลรางวัลออสการ์ ครั้งที่ 30 ในรายการโทรทัศน์ปีค.ศ. 1968–1973 เรื่อง ลาวฮ์-อิน (Laugh-In) ตัวละครที่มีชื่อว่า "ปีออตร์ รอสเมนโก ชายชาวยุโรปตะวันออก" (Piotr Rosmenko the Eastern European Man; รับบทโดยอาร์ท จอห์นสัน) ได้เล่นมุกตลกว่า "ในอเมริกานั้นดีมาก ทุกคนดูโทรทัศน์กัน ในประเทศเก่าของผม โทรทัศน์ดูคุณ!"
ตัวอย่างอื่น ๆ

"ในอเมริกา, คุณดูพี่เบิ้ม "
"ในโซเวียตรัสเซีย, พี่เบิ้มดูคุณ!"
"ในอเมริกา, คุณสามารถไปหาพรรคการเมือง"
"ในโซเวียตรัสเซีย, พรรคการเมืองสามารถไปหาคุณ!"
"ทุก ๆ ประเทศมีมาเฟียเป็นของตนเอง;"
"ในรัสเซีย ทุก ๆ มาเฟียมีประเทศเป็นของตนเอง." — แกรี คาสปารอฟ
ดูเพิ่ม

มุกตลกทางการเมืองของรัสเซีย
ภาพมาโคร (image macro) ที่มีมุกตลกเกี่ยวกับ "พี่เบิ้ม"
ครุยเซอร์เวทคลาสสิก

ครุยเซอร์เวทคลาสสิก (อังกฤษ: Cruiserweight Classic) ชื่อเดิมคือ Global Cruiserweight Series เป็นรายการทัวร์นาเม้นท์ซีรีส์มวยปล้ำอาชีพ ทางช่องWWE Network จัดโดย WWE โดยผู้เข้าแข่งขันจะต้องมีน้ำหนักที่ 205 ปอนด์ หรือน้อยกว่านั้น เพื่อหาแชมป์ Cruiserweight Champion คนแรก โดยผู้เข้าแข่งขันได้มาจากหลายสมาคมอิสระ รวมสมาคมที่รู้จักกันดี เช่น Revolution Pro Wrestling, Progress Wrestling, และEvolve โดยมีนักมวยปล้ำหลายคนทั่วโลกทีเข้าร่วมการแข่งขัน 32 คน จัดขึ้นในวันที่ 23 มิถุนายน, 13 กรกฎาคม, 26 สิงหาคม, และ14 กันยายน 2016 โดยผู้ชนะคือ TJ Perkins.
แมทช์คัดเลือก

| ลำดับ |  | กำหนด |
| --- | --- | --- |
| 1 | Zack Sabre Jr. ชนะ Flash Morgan Webster | Cruiserweight Classic British Qualifying Match |
| 2 | Jack Gallagher ชนะ Pete Dunne | Cruiserweight Classic British Qualifying Match |
| ลำดับ |  | กำหนด |
| --- | --- | --- |
| 1 | Noam Dar ชนะ Josh Bodom | Cruiserweight Classic British Qualifying Match |
| ลำดับ |  | กำหนด |
| --- | --- | --- |
| 1 | T.J. Perkins (with Stokely Hathaway) ชนะ Fred Yehi | Cruiserweight Classic US Qualifying Match |
| 2 | Drew Gulak ชนะ Tracy Williams | Cruiserweight Classic US Qualifying Match |
| ลำดับ |  | กำหนด |
| --- | --- | --- |
| 1 | Lince Dorado ชนะ Romeo Quevedo | Cruiserweight Classic US Qualifying Match |
| ลำดับ |  | กำหนด |
| --- | --- | --- |
| 1 | Tony Nese ชนะ Johnny Gargano, Drew Gulak, T.J. Perkins (พร้อมด้วย Stokely Hathaway), และLince Dorado | WWE Cruiserweight Classic Flashpoint Elimination Match; since Nese won, he qualified for the WWE Cruiserweight Classic |
ผู้เข้าร่วมแข่งขัน

| นักมวยปล้ำ | ประเทศที่เป็นตัวแทน | นำ้หนัก (ปอนด์) (สูงสุด>  205) |
| --- | --- | --- |
| Tozawa, AkiraAkira Tozawa |  Japan | 156 |
| Saez, AlejandroAlejandro Saez |  Chile | 205 |
| Bennett, Anthony !Anthony Bennett |  United States | 147 |
| Daivari, AriyaAriya Daivari |  Iran | 180 |
| The Brian Kendrick, The Brian Kendrick |  United States | 157 |
| Alexander, CedricCedric Alexander |  United States | 200 |
| Petiot, Clement !Clement Petiot |  France | 199 |
| Mack, Da !Da Mack |  Germany | 160 |
| Slater, DamianDamian Slater |  Australia | 193 |
| Gulak, DrewDrew Gulak |  United States | 193 |
| Aichner, FabianFabian Aichner |  Italy | 203 |
| Gran Metalik |  Mexico | 175 |
| Sihra, GurvGurv Sihra |  India | 159 |
| Sihra, HarvHarv Sihra |  India | 144 |
| Lun, Ho HoHo Ho Lun |  Hong Kong /   จีน | 155 |
| Gallagher, JackJack Gallagher |  England /  United Kingdom | 167 |
| Lee, Jason !Jason Lee |  Hong Kong /  China | 154 |
| Gargano, JohnnyJohnny Gargano |  United States | 170 |
| Johnson, Kenneth !Kenneth Johnson |  United States | 156 |
| Ibushi, KotaKota Ibushi |  Japan | 189 |
| Lince Dorado |  Puerto Rico /  United States | 168 |
| Ali, MustafaMustafa Ali |  Pakistan | 182 |
| Dar, NoamNoam Dar |  Scotland /  United Kingdom  Israel | 178 |
| Mendoza, Raul !Raul Mendoza |  Mexico | 178 |
| Swann, RichRich Swann |  United States | 165 |
| Maluta, SeanSean Maluta |  American Samoa /  United States | 191 |
| Perkins, T.J.T.J. Perkins |  Philippines | 167 |
| Tajiri, Tajiri |  Japan | 189 |
| Ciampa, TommasoTommaso Ciampa |  United States | 195 |
| Nese, TonyTony Nese |  United States | 196 |
| Dux, TysonTyson Dux |  Canada | 193 |
| Sabre Jr., ZackZack Sabre Jr. |  England /  United Kingdom | 181 |
↑  This competitor is a replacement for another participant who was taken out of the tournament
ผู้เข้าร่วมแข่งขัน > การสลับ

ในกรณีที่ผู้เข้าร่วมอย่างเป็นทางการได้รับบาดเจ็บหรือไม่ได้ทำให้น้ำหนักเกิน 205 ปอนด์พวกเขาจะถูกแทนที่โดยผู้เข้าร่วมรายใดรายหนึ่งต่อไปนี้:
| นักมวยปล้ำ | ประเทศที่เป็นตัวแทน | นำ้หนัก (ปอนด์) (สูงสุด>  205) |
| --- | --- | --- |
| Solow, Aaron !Aaron Solow |  United States | 182 |
| Jessy Sorensen, Jessy Sorensen |  United States | 184 |
| Jesus Yurnet, Jesus Yurnet |  Puerto Rico /  United States | 182 |
| Katana, Kai !Kai Katana |  United States | 197 |
| Vandal Ortagun, Vandal Ortagun |  Turkey | 155 |
ผู้เข้าร่วมแข่งขัน > แทนที่

ผู้เข้าร่วมเหล่านี้ถูกนำออกจากการแข่งขันด้วยเหตุผลบางประการและถูกแทนที่ด้วยคู่แข่งรายอื่น
| นักมวยปล้ำ | ประเทศที่เป็นตัวแทน | นำ้หนัก (ปอนด์) (สูงสุด>  205) | ความคืบหน้าในการแข่งขัน | Reason | Replacing wrestler |
| --- | --- | --- | --- | --- | --- |
| Zumbi !Zumbi |  Brazil | 167 | Replaced before the official start of the tournament | Visa issues |  Mustafa Ali |
ผลการปล้ำ > รอบทัวร์นาเมนท์

The following time limits were in place:
รอบแรก: 20 นาที
รอบที่ 2: 20 นาที
รอบคัดเลือกสุดท้าย: 30 นาที
รอบรองชนะ: 30 นาที
รอบชิงชนะ: 60 นาที
ผลการปล้ำ > รอบสุดท้าย

| ลำดับ |  | กำหนด | เวลา |
| --- | --- | --- | --- |
| 1D | The Bollywood Boyz (Gurv Sihra and Harv Sihra) ชนะ Sean Maluta และDanny Burch | Tag team match | 05:15 |
| 2 | Gran Metalik ชนะ Zack Sabre Jr. | Cruiserweight Classic tournament semi-final match | 13:13 |
| 3 | T.J. Perkins ชนะ Kota Ibushi โดย submission | Cruiserweight Classic tournament semi-final match | 14:52 |
| 4 | DIY (Johnny Gargano และTommaso Ciampa) ชนะ Cedric Alexander และNoam Dar | Tag team match | 09:49 |
| 5 | T.J. Perkins ชนะ Gran Metalik by submission | Cruiserweight Classic tournament final match for the inaugural WWE Cruiserweight Championship | 17:47 |
ดูเพิ่ม

รายชื่อรายการของดับเบิลยูดับเบิลยูอี เน็ตเวิร์ค
ดับเบิลยูดับเบิลยูอีครุยเซอร์เวทแชมเปียนชิป
ดับเบิลยูดับเบิลยูอี ทูโอไฟว์ ไลว์ฟ
Mae Young Classic
แหลงข้อมูลอืน

เว็บไซต์ทางการ
ครุยเซอร์เวทคลาสสิก ที่เอกซ์ (ทวิตเตอร์)
ครุยเซอร์เวทคลาสสิก ที่เฟซบุ๊ก
ครุยเซอร์เวทคลาสสิก ที่อินเทอร์เน็ตมูวีเดตาเบส
ความรักเหนือสรรพสิ่ง

"ความรักเหนือสรรพสิ่ง" เป็นคติพจน์จากละครเพลงเรื่อง อะโบลด์สโตร็กฟอร์อะไวฟ์ (A Bold Stroke for a Wife)
ความรักเหนือสรรพสิ่ง (อังกฤษ: Love Conquers All; omnia vincit amor, amor vincit omnia หรือ amor vincat omnia) หรือ ความรักเยียวยาทุกสิ่ง (อังกฤษ: Love Cures Al หรือ Love Heals All; omnia sanat amor หรือ amor sanat omina) อาจหมายถึง
วรรณกรรม
โวหารภาษาละตินจาก ลำนำชาวนา ภาค 10 (Eclogue X) ของ เวอร์เจิล (Virgil)
เลิฟคองเคอส์ออล (Love Conquers All), นวนิยายของ เฟร็ด เซเบอร์ฮาเกน (Fred Saberhagen)
จิตรกรรม
ความรักเหนือสรรพสิ่ง (Amor Vincit Omnia), ภาพเขียนของ มีเกลันเจโล คาราวัจโจ (Michelangelo Caravaggio) เมื่อราว ๆ ค.ศ. 1601–1602
เพลง
อามอร์วินคิตอ็อมเนีย (Amor Vincit Omnia), อัลบัมเพลงของเพียวร์รีเซินเรวอลูชัน (Pure Reason Revolution) เมื่อ ค.ศ. 2009
"เลิฟคองเคอส์ออล", เพลงของ เรดิโอ แวร์โวล์ฟ (Radio Werewolf)
"เลิฟคองเคอส์ออล", อัลบัมรวมเพลงของ โรเบิร์ต เบ็นชเลย์ (Robert Benchley) เมื่อ ค.ศ. 1922
"เลิฟคองเคอส์ออล", เพลงของ ดีปเพอร์เพิล (Deep Purple) จากอัลบัม สเลฟส์แอนด์มาสเตอส์ (Slaves and Masters) เมื่อ ค.ศ. 1990
"เลิฟคองเคอส์ออล", เพลงของ เยส (Yes) จากอัลบัม เยสยียส์ (Yesyears) เมื่อ ค.ศ. 1991
"เลิฟค็องเคอส์ออล", เพลงของ เอบีซี (ABC) จากอัลบัม อะบราคาดาบรา (Abracadabra) เมื่อ ค.ศ. 1992
"เลิฟคองเคอส์ออล", เพลงของ ออร์โด โรซาเรียส อีควิลิบริโอ (Ordo Rosarius Equilibrio) จากอัลบัม เมกเลิฟแอนด์วอร์เดอะเว็ดล็อกอ็อฟอีควิลิเบรียม (Make Love, And War; The Wedlock Of Equilibrium) เมื่อ ค.ศ. 2001
ภาพยนตร์
เลิฟคองเคอส์ออล, ภาพยนตร์ของ เฉิน ชุ่ยเหมย์ (Tan Chui Mui) เมื่อ ค.ศ. 2006
ความจำสั้น แต่รักฉันยาว

| ความจำสั้น แต่รักฉันยาว |
| --- | --- |

กำกับ: ยงยุทธ ทองกองทุน
บทภาพยนตร์: อมราพร แผ่นดินทอง นนตรา คุ้มวงศ์
อำนวยการสร้าง: ฝ่ายงานสร้าง ยงยุทธ ทองกองทุน เช่นชนนี สุนทรศารทูล สุวิมล เตชะสุปินัน ฝ่ายบริหาร ไพบูลย์ ดำรงชัยธรรม บุษบา ดาวเรือง วิสูตร พูลวรลักษณ์ จินา โอสถศิลป์
นักแสดงนำ: อารักษ์ อมรศุภศิริ ญารินดา บุนนาค ศันสนีย์ วัฒนานุกูล กฤษณ์ เศรษฐธำรงค์
บริษัทผู้สร้าง: จอกว้าง ฟิล์ม  
ผู้จัดจำหน่าย: จีทีเอช
วันฉาย: 5 มีนาคม พ.ศ. 2552
ความยาว: 112 นาที
ประเทศ: ไทย
ภาษา: ไทย
ทำเงิน: 49.1 ล้านบาท
ข้อมูลจาก IMDb
ข้อมูลจากฐานข้อมูลภาพยนตร์ไทย
ข้อมูลจากสยามโซน
ความจำสั้น แต่รักฉันยาว (อังกฤษ: Best of Times) เป็นภาพยนตร์ไทยแนวโรแมนติก/ดราม่า มีกำหนดเข้าฉายในโรงภาพยนตร์วันที่ 5 มีนาคม พ.ศ. 2552 กำกับโดย ยงยุทธ ทองกองทุน โดยได้รับแรงบันดาลใจมาจากภาพยนตร์สั้นเรื่อง เวลา…รัก โดย ขนิษฐา ขวัญอยู่  ภาพยนตร์ทำรายได้ 49.1 ล้านบาท
นักแสดง

อารักษ์ อมรศุภศิริ (เป้ สเลอ) รับบท "เก่ง"
ณัฐวัสส์ เจริญพูนสิริ รับบท ''เก่ง (วัยรุ่น)"
ญารินดา บุนนาค รับบท "ฝ้าย"
ชลดี แจ่มปฐม รับบท "ฝ้าย (วัยรุ่น)"
ศันสนีย์ วัฒนานุกูล รับบท "ป้าสมพิศ"
กฤษณ์ เศรษฐธำรงค์ รับบท "ลุงจำรัส"
เจมส์ อเล็กซานเดอร์ แม็กกี้ รับบท '' โอม"
กายชยุตม์ เอลลิศ รับบท "โอม (วัยรุ่น)"
อัฒรุต คงราศรี รับบท ''แจน''
ศุภชัย เกิดสุวรรณ รับบท "กฤช (ลูกชายป้าสมพิศ)"
รสสุคนธ์ กองเกตุ รับบท "ลูกสะใภ้ป้าสมพิศ"
ธำมรงค์ พัฒนาศักดิ์ รับบท "ลูกชายลุงจำรัส"
นิราภร แก้วทิพยเนตร์ รับบท "ลูกสะใภ้ลุงจำรัส"
ต่อพงศ์ กุลอ่อน รับบท "คนคุกหน้าโหด"
ชัชวรินทร์ คล้ายนาค รับบท "พ่อของฝ้าย"
จารุภัส ปัทมศิริ รับบท "เจ้าหน้าที่ท้องแก่"
มณีรัตน์ คำอ้วน รับบท "หญิงเจ้าของหมา 1"
อังศุมาลิน สิรภัทรศักดิ์เมธา รับบท "หญิงเจ้าของหมา 2"
ปาณิสรา พิมพ์ปรุ รับบท "พยาบาลบนรถเมล์"
ศิรชัช เจียรถาวร รับบท "หลานป้าสมพิศ"
เฉลิมพล ทีฆัมพรธีรวงศ์ รับบท "คนขับแท็กซี่"
จารุณี บุญเสก รับบท "คนโยนโบว์ลิ่ง 1"
ขนิษฐา ขวัญอยู่ รับบท "คนโยนโบว์ลิ่ง 2"
ชาลี ไตรรัตน์ รับบท "คนโยนโบว์ลิ่ง 3"
ทิพย์วดี ปิยะนาวิน รับบท "เจ้าของร้านขายหนังสือการ์ตูน"
เจียมจิตร พรหมลอย รับบท "คนขายต้มเลือดหมู"
เนื้อเรื่อง

8 ปีก่อน เก่ง (อารักษ์ อมรศุภศิริ) ขอร้องให้โอม (เจมส์ อเล็กซานเดอร์ แม็คกี้) ช่วยแต่งเพลงให้กับหญิงสาวที่ชอบในขณะที่เรียนกวดวิชาโดยที่ไม่รู้ว่าหญิงสาวที่ตนแอบชอบมาตลอดนั้นคือ ฝ้าย (ญารินดา บุนนาค) แฟนของโอมเพื่อนสนิทของเขา เก่งเลยผิดหวังในความรักครั้งแรก 8 ปีต่อมา เก่งกับโอมไปเที่ยวสังสรรค์ที่ผับจนเมาและโดนข้อหาเมาแล้วขับ ทั้งคู่ติดคุกโอมโทรให้ฝ้ายมาประกันตัว เก่งจึงได้พบฝ้ายอีกครั้ง ระหว่างเดินทางกลับฝ้ายขับรถไปชนสุนัขตัวหนึ่งที่อยู่ข้างทาง ฝ้ายสงสารมากจึงเก็บมาเลี้ยงที่คลินิกของเก่งซึ่งเป็นสัตวแพทย์อยู่ โดยตั้งชื่อให้สุนัขตัวนั้นว่าสะพานลอย เก่งถูกให้มาบำเพ็ญประโยชน์โดยการสอนคอมพิวเตอร์ผู้สูงอายุแทนครูคนเก่าที่ตั้งท้องอยู่ เก่งได้พบเจอกับความรักของป้าสมพิศ (ศันสนีย์ วัฒนานุกูล) และลุงจำรัส (กฤษณ์ เศรษฐธำรงค์) หญิงชายสูงอายุที่พบรักกันในห้องเรียนคอมพิวเตอร์ โดยเก่งได้รู้ภายหลังว่าครอบครัวของทั้งสองฝ่ายไม่พอใจที่ทั้งสองคบกัน วันหนึ่งป้าสมพิศได้ออกจากบ้านไปเที่ยวชุมพรซึ่งเป็นบ้านของลุงจำรัสโดยที่ไม่ได้บอกทางครอบครัว ทำให้ทางครอบครัวของป้าสมพิศเป็นห่วงอย่างมาก เก่งเลยโกหกทางครอบครัวของป้าสมพิศ ว่ากลุ่มนักเรียนของตนได้จัดทัวร์ไปเที่ยวเกาะและจะไปชุมพร ฝ้ายเมื่อรู้ว่าเก่งมีความจำเป็นที่ต้องไปชุมพรมากเลยอาสาขับรถไปให้ เมื่อทั้งคู่ถึงบ้านสวนของลุงจำรัสก็ได้รับการต้อนรับอย่างดีโดยการได้กินผลไม้จากสวน ทั้งคู่ได้พูดคุยกับป้าสมพิศ คืนหนึ่ง ลุงจำรัสออกไปหาผลไม้มาให้รับประทาน ตอนกลับลุงลืมว่าเดินมาทางไหน จนกว่าจะกลับมาได้ก็ใช้เวลานานหลายชั่วโมง วันต่อมาลุงจำรัสได้แนะนำให้เก่งกับฝ้ายรู้จักกับต้นชมพู่มะเหมี่ยวที่เปรียบเหมือนแรงบันดาลใจให้ลุงจำรัสมีกำลังได้สู้ต่อไป คืนนั้นเก่งกับฝ้ายไปขึ้นเรือหมึกด้วยกัน เก่งจึงได้รู้ว่าโอมกำลังจะแต่งงานใหม่ ฝ้ายจึงโทรไปต่อว่าโอมอย่างรุนแรง เก่งกับฝ้ายจึงถกเถียงกันในเรื่องความรักในสมัยก่อน ฝ้ายจึงรู้ว่าเก่งแอบชอบตนมาโดยตลอดโดยไม่มีวันลืม ด้วยฤทธิ์ของแอลกอฮอล์ทำให้ฝ้ายเกิดจูบเก่งขึ้นมา วันรุ่งขึ้นเก่ง ฝ้ายและป้าสมพิศเดินทางกลับกรุงเทพ พอส่งป้าสมพิศที่บ้านเสร็จ เก่งกับฝ้ายก็ถกเถียงกันเรื่องความรักระหว่างโอมกับฝ้าย ทำให้ฝ้ายเสียใจเป็นอย่างมาก เก่งกับโอมพ้นโทษจากบำเพ็ญประโยชน์ เก่งได้พูดคุยกับโอมทำให้รู้ว่าโอมนั้นแต่งงานกับคนอื่น เพราะว่าโอมคิดว่าฝ้ายนั้นยังไม่ใช่สำหรับตน ในระหว่างที่เขากำลังพูดคุยกับนักเรียนคนอื่นๆ ป้าสมพิศได้เดินเข้ามาถามถึงลุงจำรัส เมื่อไม่พบเก่งจึงตัดสินใจประกาศหาคนหาย สุดท้ายก็พบลุงซึ่งตอนนี้ลุงป่วยเป็นอัลไซเมอร์ในระยะเริ่มต้น ป้าสมพิศเมื่อรู้ก็ตกใจและเสียใจมาก เมื่อบ้านสวนของลุงจำรัสกำลังจะถูกขาย เก่งยังอยากให้เหลือสิ่งที่ลุงจำรัสรักไว้ จึงร่วมมือกับฝ้ายตัดต้นชมพู่มะเหมี่ยวแล้วขนย้ายจากชุมพรมาที่บ้านของลุงจำรัส ลุงจำรัสมาเห็นก็รู้สึกดีใจ ป้าสมพิศกับลุงจำรัสมีโอกาสได้คุยกัน เพราะป้าสมพิศกำลังจะเดินทางไปอเมริกาเพื่อไปอยู่กับลูกที่นั่นอย่างถาวร ลุงจำรัสบอกว่าป้าสมพิศไปอเมริกา และบอกว่าสักวันคนเราก็ลืมกันได้ ป้าสมพิศจึงตัดสินใจเดินทางไปอเมริกา ลุงจำรัสไดัติดต่อกับป้าสมพิศทาง msn ทำให้เขาทั้งคู่ได้มีความสุขกันอีกครั้ง ทางเก่งกับฝ้ายก็ตกลงเป็นแฟนกัน ทั้งคู่ลงความเห็นว่า ในเมื่อประกาศหาเจ้าของ สะพานลอย ไม่พบก็ตัดสินเลี้ยงเองเลยแล้วกัน เพราะยังไงสะพานลอยก็คงลืมเจ้าของของมันแล้ว
เพลงประกอบภาพยนตร์

"จะได้ไม่ลืมกัน" ขับร้องโดย ธงไชย แมคอินไตย์
"อยากลืมกลับจำ" ขับร้องโดย ญารินดา บุนนาค
"หมดชีวิต (ฉันให้เธอ)" ขับร้องโดย ซีล Feat.บัวชมพู ฟอร์ด
"นาฬิกาตาย" ขับร้องโดย บอดี้สแลม
"ความทรงจำ" ขับร้องโดย วิทย์สรัช สุขวัฒนศิริ
"จำฉันได้หรือเปล่า" ขับร้องโดย ช็อคโกแลตคิท
"คิดถึง" ขับร้องโดย พีซเมกเกอร์
"จำตัวเองได้ไหม" ขับร้องโดย เรืองศักดิ์ ลอยชูศักดิ์
"ความจำสั้น" ขับร้องโดย วิตดิวัต พันธุรักษ์
"เตือนความจำ" ขับร้องโดย ปองศักดิ์ รัตนพงษ์
"ลืมไม่เป็น" ขับร้องโดย อรรถพล ประกอบของ
"เหงา คิดถึง รอ" ขับร้องโดย เสกสรร ศุขพิมาย
"ลึกสุดใจ" ขับร้องโดย โจ และ ก้อง
"ความทรงจำ" ขับร้องโดย เสาวลักษณ์ ลีละบุตร
"รักยุคไฮเทค" ขับร้องโดย สวีทนุช